open-index/open-wikipedia-markdown huggingface dataset:
Kokonaistuote

**Kokonaistuote** on itse tuotteen ja palvelun muodostama kokonaisuus. Kun itse tuote, esimerkiksi *[[auto]]*, voi hyvinkin olla markkinoissa, pyritään kokonaistuotemarkkinoinnilla antamaan tuotteelle lisäarvoa, jotta voitaisiin joko nostaa tuotteen hintaa tai laajentaa markkinaosuutta. 

Esimerkiksi Mooren innovaatioiden omaksujaluokkien mukaan kokonaistuote muodostuu hyvin tärkeäksi myöhäisessä enemmistössä, jotka haluaa ennen kaikkea valmiin ja vakaan tuotteen kohtuullisella hinnalla.

Kokonaistuotetta käytetään myös muun muassa open source -ohjelmistoissa, jolloin alkuperäiseen vapaaseen ohjelmistoon voidaan liittää uusia ominaisuuksia ja palveluita, niin että itse kokonaisuudesta tulee ehyempi ja uusi tuote myytäväksi.
Sakari Knuuttila

**Eero Sakari Knuuttila** (5. huhtikuuta 1930 Hamina – 4. joulukuuta 2023) oli suomalainen poliitikko, joka toimi SDP:n kansanedustajana vuosina 1966–1991.

## Elämä
Knuuttila valmistui insinööriksi Tampereen teknillisestä opistosta 1953 ja työskenteli sen jälkeen tiesuunnitteluinsinöörinä. Knuuttila oli kansanedustajana Keski-Suomen vaalipiiristä. Hän istui myös Jyväskylän kaupunginvaltuustossa vuosina 1965–2004 ja sai valtiopäiväneuvoksen arvon vuonna 1990.

Kansanedustajana Knuuttila oli erityisen kiinnostunut täystyöllisyydestä, liikennekysymyksistä ja verotuksesta. Hän ajoi vuonna 1969–1972 läpi perustuslain muutoksen, jonka mukaan Suomen kansalaisella on oikeus työhön, perusoikeudeksi (valtiovallan asiana on tarvittaessa järjestää Suomen kansalaiselle mahdollisuus tehdä työtä, mikäli laissa ei ole toisin säädetty). Urho Kekkosen valitsemista poikkeuslailla vuonna 1973 Knuuttila ei hyväksynyt sellaisenaan, vaan ehdotti että poikkeusaikaa olisi vain kolme vuotta. Tämä herätti paheksuntaa Kekkosen laajan kannattajajoukon keskuudessa, ja Knuuttila joutui selittämään esitystään myös kahden kesken Kekkoselle..

Knuuttila oli 1980-luvulla eduskunnan pankkivaliokunnan puheenjohtaja. Muistelmissaan hän kritisoi 1980-luvun rahapolitiikkaa siitä, että Suomi vapautti rahamarkkinat ilman, että asiaa olisi käsitelty eduskunnassa. Esimerkiksi valuuttasäännöstelyn lopettaminen oli päätetty 1986 vain virkamiesten kesken, ja lopulta ajauduttiin pankkikriisiin. Valittaessa SDP:n ehdokasta vuoden 1994 presidentinvaaliin Knuuttila oli yhtenä ehdokkaana. Pääehdokkaat olivat Martti Ahtisaari ja Kalevi Sorsa.

Knuuttilalle myönnettiin Pohjois-Korean Kansojen ystävyyden ritarikunnan ensimmäisen luokan kunniamerkki vuonna 1986. Knuuttila oli sotilasarvoltaan reservin kapteeni. 

## Teokset
*

## Lähteet
Klassikon koulu

**Klassikon koulu** on Turussa sijaitseva koulu. Samassa rakennuksessa sijaitsee yläkoulu ja lukio.
Klassikon koulu on ottanut vaaliakseen klassillisen kulttuurin perinteitä, joten koulussa on mahdollisuus opiskella esimerkiksi latinaa tai vanhaa kreikkaa.

## Historia
Perustettiin vuonna 1879 yksityishenkilöiden toimeenpaneman keräyksen turvin.
Silloin sen nimi oli Turun Suomalainen Lyseo. Vuonna 1883 Klassikon nimeksi tuli Turun Suomalainen Valtiolyseo. Yhteislyseon ja valtiolyseon sulauduttua yhdeksi oppikouluksi muodostui Turun Suomalainen Lyseo (1887).

Vuonna 1903 nimi oli Turun Suomalainen Klassillinen Lyseo ja 1950 Turun Klassillinen Lyseo.
Kun ensimmäiset tytöt tulivat Klassikkoon muodostui 1972 Turun Klassillinen Yhteislyseo.
Klassikosta tuli Eskelin koulu ja Lukio 1976, koska silloin oli tapa nimittää koulu muun kuin tarkoitusperän mukaan, niin Klassikko otti nimensä katuosoitteensa mukaan.
Klassikon täyttäessä 100 vuotta lukio sai takaisin nimekseen Turun Klassikon Lukio (1979). Yläasteesta puolestaan tuli Klassikon Koulu (1985).
Yläkoulu on päätetty lakkauttaa, vaikka se on menestynyt erityisen hyvin pisatutkimuksissa.

## Aiheesta muualla
* Koulun omat nettisivut
Tim Lovejoy

**Timothy Paul "Tim" Lovejoy** (s. 28. maaliskuuta 1968) on englantilainen tv-juontaja ja käsikirjoittaja. Hänen suosituin ohjelmansa on Sky Sportsin humoristinen jalkapallo-ohjelma Soccer AM, jota hän juontaa yhdessä Helen Chamberlainen kanssa. Lovejoyn suosikkiseura on jalkapallossa Chelsea FC.
Mikko Vainio

**Mikko Ilmari Vainio** (15. lokakuuta 1923 Mäntsälä – 12. marraskuuta 2017 Lahti) oli suomalainen poliitikko. Vainio oli SMP:n kansanedustaja Hämeen läänin eteläisestä vaalipiiristä vuosina 1970–1975 ja 1983–1987 sekä presidentin valitsijamies vaaleissa 1978. Vainio oli myös Lahden kaupunginvaltuuston ja -hallituksen jäsen sekä Neste Oy:n hallintoneuvoston jäsen.

## Elämä

Vainion vanhemmat olivat pientilallinen Lauri Ilmari Vainio ja Hellin Heta Lehtonen.

Vainio työskenteli 1940-luvulla hitsaajana ja 1950-luvulta alkaen metallialan sekä käsityön ja teknisten aineiden opettajana Lahden kotiteollisuuskoulussa ja -opettaja-opistossa sekä Salpausselän yhteiskoulussa. Hän viljeli myös pientilaa Mäntsälässä ja harjoitti salaojitus- ja maanrakennusalan yritystoimintaa.

Vainio kuului Suomen maaseudun puolueen puoluehallitukseen, ja hän oli eduskuntaryhmän varapuheenjohtaja. Vainio oli n puheenjohtaja 1970–1990 ja puolueen lehteä kustantaneen Pientalonpoika-yhtiön hallituksen puheenjohtaja.

Vainio kuului Perussuomalaisten Tukisäätiön hallitukseen.

## Yksityiselämä
Vainio oli kahdesti naimisissa, ensin kauppias Linda Meeri Salon kanssa 1944–1986 (kuollut) ja sitten myymälänhoitaja Tellervo Kyllikki Lehtosen kanssa vuodesta 1987. Ensimmäisestä liitosta syntyi yksi tytär vuonna 1952.
Vainion toinen tytär on kansanedustaja Anne Louhelainen, joka vuoden 2011 eduskuntavaaleissa valittiin kansanedustajaksi SMP:n seuraajapuolue Perussuomalaisten listoilta Hämeen vaalipiiristä.

## Lähteet

## Aiheesta muualla
* 
* 
* Mikko Vainion muistokirjoitus Helsingin Sanomissa
Veikko Turunen

**Veikko Johannes (Veikko J.) Turunen** (19. kesäkuuta 1930 Harlu – 18. heinäkuuta 2006 Jyväskylä) oli suomalainen rovasti (1984) ja kansanedustaja. Hän toimi kansanedustajana vuosina 1972–1975 valittuna Suomen Kristillisestä Liitosta Keski-Suomen läänin vaalipiiristä ja presidentin valitsijamiehenä vuonna 1978.

Turusen vanhemmat olivat asemamies Eino Johannes Turunen ja Alina o.s. Veripää. Turunen valmistui Helsingin yliopistosta teologian kandidaatiksi, vihittiin papiksi 1957 ja suoritti pastoraalitutkinnon 1983. Hän toimi eri kouluissa uskonnonopettajana ja pappina eri seurakuntien palveluksessa. Hän toimi myös paikallispolitiikassa Petäjävedellä ja Jyväskylässä.

## Lapset
Veikko Turusen lapsia ovat vanhimmasta nuorimpaan: Tero Turunen, Ora Turunen, Saara Suomalainen os Turunen ja Kari Turunen.

## Lähteet

## Aiheesta muualla
* Veikko Turusen muistokirjoitus Helsingin Sanomissa (käyttäjätunnuksella).
Paavo Vesterinen

**Paavo Viktor (Vihtori) Vesterinen** (2. maaliskuuta 1918 Laukaa – 26. kesäkuuta 1993 Laukaa) oli suomalainen kansanedustaja. Hän toimi kansanedustajana vuosina 1975–1987. Hän oli kansanedustajana Keski-Suomen läänin vaalipiiristä ja hänet valittiin Keskustapuolueen ehdokkaana.

Vesterinen on käynyt keskikoulu 1935 ja maamieskoulun 1936. Hän valmistui agrologiksi 1940. Hän oli ammatiltaan maanviljelijä. Hänelle myönnettiin kunnallisneuvoksen arvo 1970.

## Aiheesta muualla
*
Vastakaarijousi

**Vastakaarijousi** on jousiase, jossa kaaren päät kaartuvat ulospäin. Vastakaarijousia käytetään nykyisin urheiluaseina ja metsästyksessä. Ne ovat yleensä heikkotehoisempia kuin nykyiset talja-, varsi- tai pitkäjouset, mutta helppokäyttöisempiä. 

Vastakaarijousen ideana on, että kaartuvat päät varastoivat jännittyessään enemmän energiaa ja antavat nuolelle suuremman lähtönopeuden kuin samanpituisessa vastakaarettomassa jousessa. Vastakaarijousi on siten ollut hyödyllinen olosuhteissa, joissa pitkä jousikaari on hankala, kuten tiheissä metsissä tai ratsain liikuttaessa. Vastakaarijousia ovatkin käyttäneet muiden muassa hunnien ja mongolien ratsain liikkuneet sotilaat.
Samuel Hahnemann

**Christian Friedrich Samuel Hahnemann** (10. huhtikuuta 1755 – 2. heinäkuuta 1843) oli saksalainen lääkäri, jota pidetään homeopatian isänä. 

Hahnemann syntyi Meissenissa. Hän oli nuoruudestaan lähtien kielellisesti lahjakas ja toimikin myös kääntäjänä ja kielten opettajana elämänsä aikana. Hän opiskeli lääketiedettä Leipzigissa ja Wienissä ja sai lääketieteen tohtorin arvon Erlangenin yliopistosta 10. elokuuta 1779. Hän aloitti varsinaisen lääkärintyönsä vuonna 1781.

Hahnemann meni naimisiin Johanna Henriette Kuchlerin kanssa. Parille syntyi yksitoista lasta. 

Hahnemann lopetti lääkärin ammatin harjoittamisen, kun hän huomasi, etteivät sairaat potilaat parane. Lopetettuaan työnsä lääkärinä hän sai elantonsa pääasiassa kielenkääntäjänä. Myöhemmin hän perusti oman vastaanottonsa homeopaattisena lääkärinä. Hän julkisti homeopatian periaatteet vuonna 1796, ja hänen julkaisujaan *Organon der rationellen Heilkunst* (1810) ja *Materia Medica Pura* (1811) pidetään alan keskeisinä teoksina. 

Samuel Hahnemann kuoli Pariisissa 88-vuotiaana.
Inger Hirvelä López

**Inger Emilia Hirvelä López** (o.s. **Sandholm**, s. 2. tammikuuta 1940 Turku) on suomalainen poliitikko. Hän oli SKDL:n kansanedustaja Keski-Suomen läänin vaalipiiristä vuosina 1979–1987. Hirvelä on toiminut myös Suomen Naisten Demokraattisen Liiton puheenjohtajana (1980–1986) ja Suomen kiertävänä suurlähettiläänä Keski-Amerikassa vuosina 2001–2006 asemapaikkana Managua, Nicaragua.

Hirvelä työskenteli ensimmäisen miehensä taidemaalari Eljas Hirvelän kanssa maatalousyrittäjänä vuosina 1961–1983. Sen ohessa hän toimi Jyväskylän yliopiston ruotsin kielen lehtorina 1977–1979. Ulkoasiainministeriön kehitysyhteistyösihteeri hänestä tuli vuonna 1989 ja Latinalaisen Amerikan yksikön päällikkö 1998. Hirvelä toimi myös kansallisena asiantuntijana EU:n komissiossa 1995–1997.

Hirvelä oli Suomen Kommunistisen Puolueen jäsen. Hän nousi SKP:n keskuskomiteaan ja poliittiseen toimikuntaan 19. edustajakokouksessa vuonna 1981. Aarne Saarisen linjaa tukenut Hirvelä putosi keskuskomiteasta vuoden 1982 ylimääräisessä edustajakokouksessa.

Hirvelä valittiin presidentin valitsijamieheksi vaaleissa 1978 ja 1982. Jämsän kaupunginvaltuuston jäsen hän oli vuodet 1976–1987.

## Lähteet

## Aiheesta muualla
*
Dagon (elokuva)

**Dagon** on vuonna 2001 valmistunut Stuart Gordonin ohjaama kauhuelokuva. Nimestään huolimatta se pohjautuu H. P. Lovecraftin pienoisromaaniin *[[Varjo Innsmouthin yllä]]* eikä varhaisempaan  samannimiseen novelliin "Dagon". Elokuvan tapahtumapaikka Imboca on espanjankielinen muunnelma Innsmouthista.

## Juoni

Elokuva kertoo Paulista ja Barbarasta, jotka ovat purjehtimassa Espanjassa ystäviensä Howardin ja Vickin kanssa. Kalastajakylä Imbocan edustalla jahti kuitenkin osuu riuttaan. Howard ja Vicki jäävät lukkojen taakse kannen alle, joten Paulin ja Barbaran täytyy lähteä hakemaan apua paikallisesta kylästä. Pian he huomaavat, ettei Imbocalta saa apua vaan jotakin muuta. Se on suuren merenjumala Dagonin opetuslasten asuma-alue. Imbocalla miehet nyljetään hengiltä ja naiset pakotetaan kantamaan Dagonin jälkeläisiä.

## Näyttelijät

## Lähteet

## Aiheesta muualla
*
Julian Schwinger

**Julian Seymour Schwinger** (12. helmikuuta 1918 – 16. heinäkuuta 1994) oli yhdysvaltalainen teoreettinen fyysikko, joka tunnetaan  renormalisaation kehittämisestä. Schwinger ja japanilainen Shin’ichirō Tomonaga keksivät renormalisaation samaan aikaan toisistaan riippumatta ja saivat molemmat Nobelin fysiikanpalkinnon vuonna 1965.

Schwinger oli eräänlainen lapsitähti, joka julkaisi ensimmäisen tieteellisen artikkelinsa 16-vuotiaana. Isidor Isaac Rabi päästi hänet opiskelemaan Columbian yliopistossa jo alaikäisenä. Hän väitteli vuonna 1939 väitöskirjalla, joka oli kirjoitettu jo muutamia vuosia aikaisemmin. Hän jatkoi Berkeleyn yliopistoon Robert Oppenheimerin ohjaukseen, sieltä Purduen yliopistoon ja sodan alettua MIT:n säteilylaboratorioon, johon kerättiin monia huipputiedemiehiä ratkomaan tutkaan liittyviä ongelmia.

Tutka-asioissa käytetään suuria mikroaaltotehoja, mikä sai Schwingerin miettimään elektronien kiihdyttämistä, mikä johti kysymykseen siitä, miten elektronit säteilevät magneettikentässä, ja havaintoon, että elektronin kentässä tapahtuva reaktio muuttaa hiukkasen ominaisuuksia, myös massaa. Tämä johti Nobelilla palkittuun työhön kvanttisähködynamiikan parissa.

## Lähteet

## Aiheesta muualla
* Biografia Nobel-säätiön sivuilla
Juhani Surakka

**Väinö Juhani Surakka** (19. lokakuuta 1944 Lievestuore – 27. elokuuta 2002 Jyväskylä) oli suomalainen paperikoneenhoitaja ja kansanedustaja. Hän toimi SDP:n kansanedustajana kolme vaalikautta vuosina 1975–1987 edustaen Keski-Suomen läänin vaalipiiriä.

Putkiasentaja Väinö Surakan ja kotiäiti Toini Inkeri Lesosen poika Juhani kävi 4 luokkaa keskikoulua ja pääsi paperikonemieheksi Kankaan paperitehtaalle vuonna 1960. Tehtaan pääluottamusmieheksi hänet valittiin 1968, jolloin hän oli Suomen nuorin pääluottamusmies. Tässä luottamustehtävässä hän jatkoi vuoteen 1971, kunnes tuli valituksi SAK:n Keski-Suomen piiriasiamieheksi. Työn ohessa Surakka opiskeli ammattiyhdistysopistossa ja kansankorkeakoulussa. Kansanedustajavuosien jälkeen hän palasi SAK:n toimitsijaksi vuosiksi 1987–1991, jolloin hän siirtyi yksityiseksi konsultiksi. Hän oli Jyväskylän kaupunginvaltuuston jäsen vuosina 1972–1980 ja vuodesta 1984 kuolemaansa saakka. Presidentin valitsijamiehenä Surakka oli vuosien 1978 ja 1982 vaaleissa.

Vuoden 1980 aikana SDP:n eduskuntaryhmän sisälle muodostui ryhmittymä, joka vaati SDP:n lähtöä eripuraisesta hallituksesta. Ryhmittymän puuhahenkilöinä olivat Juhani Surakka, eduskuntaryhmän puheenjohtaja Matti Ahde sekä helsinkiläiset kansanedustajat Tarja Halonen ja Kaarina Suonio. Tammikuussa 1982 Surakka oli ensimmäisten joukossa onnittelemassa Mauno Koivistoa, kun Koiviston voitto presidentinvaalissa oli varmistunut.

Surakka oli naimisissa etuussihteeri Marja-Liisa Kovasen kanssa. Heillä on kaksi lasta. Surakka kuoli äkilliseen sairauskohtaukseen 57-vuotiaana. 

Suomen Kuvalehti julkaisi kevättalvella 1999 artikkelin kansanedustajien uusista avustajista ja heidän toiminnastaan vaalityössä. Surakka oli toiminut vuodesta 1997 alkaen kansanedustaja Erkki J. Partasen (sd.) avustajana ja hoiti tehtävää oman Yhteiskuntakonsultointi-yhtiönsä kautta. SK:n artikkelissa Surakan toimintaa oli kuvattu hänen mielestään loukkaavaan sävyyn, ja hän teki lehteä vastaan rikosilmoituksen. Espoon käräjäoikeus tuomitsi SK:n päätoimittajan Tapani Ruokasen 40 päiväsakkoon ja artikkelin kirjoittaneen toimittajan 60 päiväsakkoon julkisesta herjauksesta. Samalla Yhtyneet Kuvalehdet tuomittiin maksamaan Surakalle 2&nbsp;500 euron korvaukset henkisistä kärsimyksistä. Helsingin hovioikeus piti tammikuussa 2003, muutama kuukausi Surakan kuoleman jälkeen, antamallaan päätöksellä voimassa käräjäoikeuden antamat tuomiot.

## Lähteet

## Aiheesta muualla
*
Daniel Chee Tsui

**Daniel Chee Tsui** (; s. 28. helmikuuta 1939) on kiinalais-yhdysvaltalainen fyysikko, jonka tutkimuskohteisiin mm. kiinteän olomuodon fysiikka. Yhdessä Robert Laughlinin, Horst Störmerin kanssa he löysivät selityksen ns. Hallin ilmiön ja saivat tästä Nobelin fysiikanpalkinnon vuonna 1998.

Dan syntyi Henanin maakunnassa Kiinassa. 12-vuotiaana hän muutti Hongkongiin. Hän sai stipendin Yhdysvaltoihin Augustana Collegeen Rock Islandissa, Illinoisissa vuonna 1958, vlmistui sieltä, jatkoi opintojaan ja suoritti fysiikan tohtorin tutkinnon Chicagon yliopistossa vuonna 1967. Post doc -vuoden jälkeen hän siirtyi Bell Labsiin vuonna 1968 tutkimaan kiinteän olomuodon fysiikkaa. 14 vuoden jälkeen, vuonna 1982 hän siirtyi Princetonin yliopistoon, sähkötekniikan ja tietojenkäsittelytieteen laitokselle. Hänen nimitystään tukivat kaksi Noble-palkinnon saajaa. Vain muutamassa vuodessa hän sai American Physical Societyn myöntämän E. Buckley Condensed Matter -palkinnon uraauurtavan työnsä kunniaksi tiiviin aineen fysiikassa. Vuonna 1988 hän sai Benjamin Franklin -mitalin fysiikassa, joka on Yhdysvaltojen korkein fysiikan tunnustus. Hieman ennen Princetoniin tuloaan vuonna 1982 Dan ja hänen kollegansa Bell Labsissa, Horst Ludwig Störmer, löysivät ilmiön, jota he kutsuivat murtolukuiseksi kvantti-Hall-ilmiöksi. Vuonna 1998 Dan sai Störmerin ja Robert Laughlinin ohella Nobelin fysiikanpalkinnon tämän ilmiön selittämisestä.

## Lähteet

## Aiheesta muualla
* Biografia Nobel-säätiön sivuilla
Helena Pesola

**Anja Helena Pesola** (s. 2. heinäkuuta 1947 Kuopio) on entinen suomalainen kansanedustaja. Hän toimi kokoomuksen kansanedustajana vuosina 1979–1991 edustaen Keski-Suomen läänin vaalipiiriä. Pesola toimi Holkerin hallituksen sosiaali- ja terveysministerinä vuoden 1989 loppuun saakka, minkä jälkeen hän siirtyi Kelan johtajaksi.

Ylioppilaaksi Pesola kirjoitti vuonna 1967 Jyväskylän tyttölyseosta. Hän kävi Saksan liittotasavallassa opintomatkalla vuonna 1970 ja valmistui myöhemmin yhteiskuntatieteiden maisteriksi Jyväskylän yliopistosta vuonna 1975. Naimisiin hän meni pankinjohtaja Tapio Pesolan kanssa vuonna 1971.

Pesola on toiminut vuodesta 1990 lähtien Kelan johtajana. Hänen on tarkoitus jäädä 68-vuotiaana eläkkeelle kesällä 2015.

Ministerin arvonimen Pesola sai vuonna 2011.

## Lähteet

## Aiheesta muualla
*
MAT 49

**MAT 49** on *Manufacture Nationale d’Armes de Tulle*n (MAT) Ranskan armeijalle kehitetty konepistooli. 

Vuonna 1949 tuotantoon otettu, vuoteen 1979 asti valmistettu massasulkuinen, avoimelta lukolta ampuva MAT 49 korvasi vuonna 1939 palveluskäyttöön otetun MAS 38:n, joka oli ensimmäinen ranskalaisten valmistama käyttökelpoinen konepistooli. 

Aseessa käytettiin runsaasti teräspellistä prässättyjä pistehitsauksella yhteen liitettyjä osia. Siinä on käytetty muutamia poikkeuksellisia rakenneratkaisuja esimerkiksi pistoolikahvaan sijoitettu kahvavarmistin, joka on painettava pohjaan ennen kuin aseella voi ampua. Samalla lipaskehys toimii myös etukahvana ja se voidaan taittaa piipun alle vaakasuoraan sekä tyhjänä että lipas kiinnitettynä. Tämä helpottaa aseen puhdistusta ja samalla se toimii tehokkaana varmistimena. 

Ranska käytti asetta useissa toisen maailmansodan jälkeisissä sodissa, kuten Indokiinan sodassa. Vietnamissa kommunistijoukot saivat niitä runsaasti sotasaaliksi ja muunsivat suuren määrän niistä 7,62×25 Tokarev -kaliiperisiksi.

## Aiheesta muualla
* Le pistolet mitrailleur de 9 mm modèle 1949
Hannu Tapiola

**Hannu Yrjö Sakari Tapiola** (s. 24. huhtikuuta 1939 Porvoo) on suomalainen kansanedustaja. Hän toimi kansanedustajana Keski-Suomen läänin vaalipiiristä vuosina 1979&ndash;1983. Tapiola on koulutukseltaan filosofian kandidaatti ja sotilasarvoltaan yliluutnantti.

## Työura
Ennen poliittista uraansa Tapiola on työskennellyt kansakoulunopettajana Rautavaaralla ja opettajana Kerimäen keskikoulussa 1958–1959 ja 1963–1966. Myöhemmin hän toimi historian ja yhteiskuntaopin lehtorina Jyväskylän normaalikoulussa vuosina 1967–1985, josta hän siirtyi koulun rehtoriksi 1985–1986. Tapiola oli kauppa- ja teollisuusministeri Seppo Lindblomin poliittinen sihteeri 1983–1984, Urho Kekkosen valitsijamies vuoden 1978 presidentinvaaleissa ja Mauno Koiviston valitsijamies vuoden 1982 vaaleissa. Jyväskylässä työskennellessään Tapiola toimi Muuramen kunnan keskeisissä luottamustehtävissä ja SDP:n Keski-Suomen piirin puheenjohtajana.

Tapiola toimi Kotkan apulaiskaupunginjohtajana 1986–1990, sitten kaupunginjohtajana 1991–2002 kunnes jäi eläkkeelle. Hän on ollut Kymen Sanomien kolumnisti vuodesta 2002.

## Perhe
Tapiolan vanhemmat olivat kustannusvirkailijana toiminut Yrjö Tapiola ja postittajana työskennellyt Jenny Tahvanainen. Tapiola meni naimisiin Eliisa Heikkilän kanssa vuonna 1962. Liiton aikana heille syntyi neljä lasta, Jukka (s. 1963), Päivi (s. 1965), Pekka (s. 1967) ja Paula (s. 1971). Avioliitto Heikkilän kanssa päättyi vuonna 1989. Tapiola meni naimisiin vuonna 1990 Mirja Joensuun kanssa. Puoliso vuodesta 2006 on Annikki Nirvi.

## Lähteet

## Aiheesta muualla
*
Pirkko Ikonen

**Pirkko Tuulikki Ikonen** (o.s. **Hongisto**, 11. toukokuuta 1927 Hollola – 9. tammikuuta 2026 Toivakka) oli suomalainen kansanedustaja. Hän toimi Keskustapuolueen kansanedustajana vuosina 1983&ndash;1991. Hän oli kansanedustajana Keski-Suomen läänin vaalipiiristä. Ikonen toimi myös presidentin valitsijamiehenä vuonna 1988.

Ikonen kuoli 98-vuotiaana 9. tammikuuta 2026 pitkäaikaisen sairauden jälkeen.

## Lähteet

## Aiheesta muualla
*
Solange Knowles

**Solange Piaget Knowles** (s. 24. kesäkuuta 1986 Houston, Texas) on yhdysvaltalainen Grammy-palkittu laulaja-lauluntekijä, tuottaja ja näyttelijä. Hän on julkaissut uransa aikana neljä studioalbumia ja yhden EP-levyn.

## Ura
Knowles aloitti uransa 2000-luvun alussa näyttelemällä useissa elokuvissa ja televisiosarjoissa. Musiikillisen uransa hän aloitti äänittämällä Disneyn animoidun televisiosarjan The Proud Familyn tunnuskappaleen sisarensa Destiny's Child yhtyeen kanssa.  

Knowlesin läpimurto tuli kuitenkin vasta vuonna 2016 tämän "A Seat at the Table" albumin myötä. 

Solange on esiintynyt Suomessa vuoden 2019 Flow-festivaaleilla. Hänet palkattiin esiintymään keikkansa peruuttaneen Cardi B:n tilalle. 

## Muut hankkeet
Knowles omistaa Saint Records levy-yhtiön ja Saint Heron digitaalisen alustan. Saint Heron on laajentunut vuodesta 2021 alkaen ja käsittää nykyään luovan toimiston, kirjaston ja taidegallerian.

## Palkinnot
Solange voitti ensimmäisen Grammy palkintonsa vuonna 2017 parhaasta R&B esityksestä kappaleestaan "Cranes in the Sky". Knowles voitti samana vuona *Glamour -*lehden vuoden naisen palkinnon ja sai Billboard Women in Music Impact -palkinnon. Hän on saanut myös BET Awardin, Soul Train Music Awardin ja Webby Awardin.

## Yksityiselämä
Solange Knowles syntyi afroamerikkalaisen Mathew Knowlesin ja kreolitaustaisen Tina Knowlesin perheeseen Texasissa. Hän on laulaja Beyoncé Knowlesin nuorempi sisar. 

Knowles oli naimisissa Daniel Smithin kanssa, mutta he erosivat vuonna 2007. Heillä on vuonna 2004 syntynyt poika. Knowles meni naimisiin ohjaaja Alan Fergusonin kanssa Marigny Opera House -teatterissa New Orleansissa 16. marraskuuta 2014. Häistä uutisoi yksinoikeudella *[[The New York Times]]*. Pariskunta erosi vuonna 2019.

## Diskografia
### Studioalbumit

* *[[Solo Star|Solo star]]* (2003)
* *[[Sol-Angel and the Hadley St. Dreams]]* (2008)
* *[[A Seat at the Table]]* (2016)
* *[[When I Get Home]]* (2019)

### EP:t

* True (EP) (2012)

## Filmografia
* *[[Pähkähullu perheloma]]* (2004)
* *[[Anna palaa 3]]* (2006)
*  (2019)
* ''When I Get Home'' (2019)

## Kiertueet

* *Solo Star Tour* (2003)
* *The Art of Love Tour* (2008)
* *Solange Presents Sol-Angel and the Hadley St. Dreams Tour* (2008)
* *True Promo Tour* (2012)
* *Orion's Rise Tour* (2017)

## Lähteet

## Aiheesta muualla

* https://saintheron.com/
* https://solange.blackplanet.com/
*
Pekka Leppänen (Vasemmistoliitto)

**Pekka Verneri Leppänen** (17. elokuuta 1945 Konnevesi – 27. maaliskuuta 2016 Äänekoski) oli suomalainen poliitikko. Hän toimi SKDL:n ja Vasemmistoliiton kansanedustajana Keski-Suomen läänin vaalipiiristä 1983–1999. Hän oli Suolahden kaupunginvaltuutettu vuodesta 1970 lähtien.

Ennen eduskuntaa Leppänen toimi työsuojeluvaltuutettuna 1975–1983. Hän oli lähes 25 vuotta Suomi–Korea-seuran puheenjohtajana, kunnes jätti tehtävän vuonna 2006. Leppänen kävi Pohjois-Koreassa lukuisia kertoja. Syksyllä 1997 hän oli toimittamassa ruokaa Pohjois-Koreaan yhdessä kristillisen Via Dolorosa -yhdistyksen toiminnanjohtaja Lauri Jakkilan ja kansanedustajien Toimi Kankaanniemen (kd) ja Pauli Saapungin (kesk) kanssa.

Leppänen liittyi Suomen Kommunistiseen Puolueeseen vuonna 1971. SKP:n 19. edustajakokouksessa vuonna 1981 hän nousi puolueen keskuskomiteaan. Leppänen uusi paikkansa seuraavissa puoluekokouksissa vuosina 1982, 1984 ja 1987.

## Lähteet

## Aiheesta muualla
*Pekka Leppäsen muistokirjoitus Helsingin Sanomissa
Tuula Pihlajamaa

**Tuula Kaarina  Pihlajamaa** (e. **Sarja**, e. **Hautamäki**, e. **Paavilainen**) (s. 24. tammikuuta 1945 Nivala) on suomalainen päiväkodin johtaja ja kansanedustaja. Hän toimi eduskunnassa SDP:n ryhmässä vuosina 1983&ndash;1991. Hän oli kansanedustajana Keski-Suomesta.

Pihlajamaa valmistui ylioppilaaksi 1964 ja lastentarhanopettajaksi 1971. Hän toimi opettajana 1966&ndash;1972 sekä päiväkodin johtajana 1972&ndash;1983 ja 1993&ndash;1999. Hän oli Jyväskylän kaupunginvaltuuston jäsen 1980&ndash;1996.
## Lähteet

## Aiheesta muualla
*
Matti Lahtinen (kansanedustaja)

**Matti Heikki Juhani Lahtinen** (s. 19. syyskuuta 1945 Jyväskylän maalaiskunta) on suomalainen entinen kansanedustaja Keski-Suomen läänin vaalipiiristä. Hän toimi Kokoomuksen kansanedustajana vuosina 1984–1995. Hän tuli eduskuntaan Kymen läänin maaherraksi siirtyneen Matti Jaatisen tilalle.

## Aiheesta muualla
*
Väinö Rautiainen

**Väinö Armas Rautiainen** (16. helmikuuta 1932 Saarijärvi – 2. helmikuuta 2011 Saarijärvi) oli suomalainen yrittäjä ja kansanedustaja. Hänet valittiin kansanedustajaksi vuosiksi 1979–1983 Kristillisestä liitosta Keski-Suomen läänin vaalipiiristä.

## Ura

### Yrittäjänä
Rautiainen oli yrittäjä. Hän aloitti 1956 lämpöpattereiden valmistajana ja laajensi toimintaa myöhemmin muoviputkijärjestelmiin ja keskuslämmityskattiloihin. Kirjapainoteollisuuskin tuli mukaan hänen yritystoimintaansa. Rautiainen oli 1976 verotetuin yksityishenkilö Suomessa.

### Eduskuntatyö
Rautiainen valittiin kansanedustajaksi vuosiksi 1979–1983 Kristillisestä liitosta Keski-Suomen läänin vaalipiiristä.

## Tunnustukset
Rautiainen sai useita tunnustuksia, muun muassa valtakunnallisen yrittäjäpalkinnon 1977. Kotikunta Saarijärvi myönsi hänelle 1997 *Saarijärven Paavo* -arvonimen kotiseudun hyväksi tehdystä työstä.

## Yksityiselämä
Rautiaisella oli Yhdysvalloissa karjatila, jossa hän asui 1980-luvun lopulta alkaen, mutta säilytti Suomen kotimaana, jonne hän palasi vaimon sairastuttua.

## Lähteet
* 

### Viitteet
Vinnie Vincent Invasion

**Vinnie Vincent Invasion** oli yhdysvaltalainen hardrockmusiikkia esittänyt yhtye, jonka Kiss-yhtyeestä erotettu soolokitaristi Vinnie Vincent perusti vuonna 1984 Los Angelesissa.

Vincentin kanssa yhtyeen alkuperäisen kokoonpanon muodostivat laulaja Robert Fleischman, basisti Dana Strum ja rumpali Bobby Rock. Yhtye julkaisi 1980-luvulla kaksi studioalbumia, vuoden 1986 *[[Vinnie Vincent Invasion (albumi)|Vinnie Vincent Invasionin]]* ja vuoden 1988 *[[All Systems Go|All Systems Go:n]]*. Robert Fleischman erosi yhtyeestä pian debyyttialbumin jälkeen ja hänet korvasi Mark Slaughter. Yhtye hajosi lopullisesti vuonna 1989 ja sittemmin Strum ja Slaughter perustivat yhdessä Slaughter-yhtyeen.

## Viimeinen tunnettu kokoonpano
* Mark Slaughter – laulu (1986–1989)
* Vinnie Vincent – soolo- ja rytmikitara, taustalaulu (1984–1989)
* Dana Strum – basso, taustalaulu (1984–1989)
* Bobby Rock – rummut, taustalaulu (1984–1989)

### Entiset jäsenet
* Robert Fleischman – laulu (1984–1986)

## Diskografia
* *[[Vinnie Vincent Invasion (albumi)|Vinnie Vincent Invasion]]* (1986)
* *[[All Systems Go]]* (1988)
Iiris Hacklin

**Pirkko Iiris Annikki Hacklin** (s. 14. tammikuuta 1944 Sortavala) on suomalainen opettaja ja kansanedustaja. Hän toimi kansanedustajana vuosina 1987&ndash;1995. Hän oli SDP:n kansanedustajana Keski-Suomen läänin vaalipiiristä.

Koulutukseltaan Hacklin on humanististen tieteiden kandidaatti (1967) ja hän on toiminut äidinkielen ja historian lehtorina Jämsässä. Vuosina 1984–1987 hän oli Eka-yhtymässä tiedotuspäällikkönä. Kotikaupunkinsa Jämsän kaupunginvaltuuston jäsenenä hän oli parinkymmenen vuoden ajan vuodesta 1976.

## Lähteet

## Aiheesta muualla
*
Aino Suhola

**Aino Kyllikki Suhola** (s. 16. tammikuuta 1950 Tampere) on suomalainen filosofian maisteri, sanomalehtitoimittaja ja kirjailija. Hän toimi keskustan kansanedustajana vuosina 1991–1999 Keski-Suomen vaalipiiristä.

Suhola toimi ennen kansanedustajan uraa toimittajana sanomalehti Keskisuomalaisessa.

Vuonna 2014 Suholalle myönnettiin Pro Finlandia -mitali.
 
## Teoksia
* 
* 
* 
* 
* 
* 
* 
* 
* 
* 

## Lähteet

## Aiheesta muualla
*
Lois Chiles

**Lois Cleveland Chiles** (s. 15. huhtikuuta 1947 Houston, Texas, Yhdysvallat) on yhdysvaltalainen näyttelijä ja entinen huippumalli. Hänen parhaiten tunnettu roolinsa oli Bond-tyttö Holly Goodhead elokuvassa *[[Kuuraketti]]*. Hän näytteli *[[Dallas (televisiosarja)|Dallas]]*-televisiosarjassa Holly Harwoodia kausilla 1982–1983. Hänet tunnetaan myös elokuvasta *[[Parhaat vuotemme]]*, jossa hänen roolinsa oli Carol Ann. Hänen puolisonsa oli Richard Gilder.

## Osittainen filmografia
* *[[Speed 2 – vaara iskee vesillä]]* (*Speed 2: Cruise Control*), 1997
* *[[Murhasiivous Oy]]* (*Curdled*), 1996
* *[[Repivä rakkaus]]* (*Burning Bridges*), 1990
* *[[Creepshow 2]]*, 1987
* *[[Broadcast News – suora lähetys]]* (*Broadcast News*), 1987
* *[[Kuuraketti]]* (*Moonraker*), 1979
* *[[Kuolema Niilillä]]* (*Death on the Nile*), 1978
* *[[Parhaat vuotemme]]* (*The Way We Were*), 1973
Lähde: 

## Lähteet

## Aiheesta muualla
*
Marja-Leena Viljamaa

**Marja-Leena Viljamaa** (12. heinäkuuta 1945 Kihniö − 19. heinäkuuta 2003 Jyväskylä) oli suomalainen psykologian tohtori ja psykologi. Hän toimi Jyväskylän kaupunginhallituksen puheenjohtajana 1997–2003, ja kansanedustajana vuosina 1991–1999. Viljamaa edusti SDP:tä Keski-Suomen vaalipiiristä. 

Viljamaa valmistui kasvatustieteen kandidaatiksi vuonna 1969, ja psykologian lisensiaatiksi 1999 Jyväskylän yliopistosta. Psykologian tohtoriksi hän valmistui Jyväskylässä vuonna 2003. Hän työskenteli Suomen kirkon sisälähetysseuran Vaalijalan keskuslaitoksessa psykologina 1969-1971, Jyväskylän yliopiston psykologian laitoksen lehtorina, assistenttina ja tuntiopettajana 1971-1974, ja Jyväskylän kaupungin terveyskeskuspsykologina vuosina 1974-1991. Hän toimi lisäksi lukuisissa luottamustehtävissä. 

## Julkaisut

* *Vanhempainryhmien kehittäminen neuvolan normaalitoimintana,* 1997
* *Neuvolan palvelukyky*, 2000
* *Neuvola tänään ja huomenna*, 2003

## Lähteet

## Aiheesta muualla
* 
* Marja-Leena Viljamaan muistokirjoitus Helsingin Sanomissa
Jalmari Kirjarinta

**Hjalmar (Jalmari) Kirjarinta** (synt. **Virtanen**, 4. huhtikuuta 1881 Kärkölä – 8. tammikuuta 1938 Leningrad) oli suomalainen toimittaja ja poliitikko, joka toimi SDP:n kansanedustajana vuosina 1908–1910. Sisällissodan aikana hän toimi punaisten hallinnossa Viipurin läänin komissaarina ja punakaartin esikuntapäällikkönä. Kirjarinta pakeni sodan jälkeen Neuvosto-Venäjälle ja hänet teloitettiin Stalinin vainojen yhteydessä vuonna 1938.

## Elämä
Jalmari Kirjarinta syntyi Kärkölässä itsellisen perheeseen. Kansakoulun ja käsityökoulun jälkeen hän teki muun muassa pelti- ja levysepän töitä. Vuosisadan vaihteessa Kirjarinta kävi Kaarle Werkon ylläpitämän valmistavan seminaarin ja työskenteli vt. kansakoulunopettajana Kuolemajärvellä ja Helsingissä. Pääkaupunkiin muutettuaan Kirjarinta työskenteli myös raittiuspuhujana ja konttoristina. Vuosina 1904-1905 hän oli Helsingin Nuorisoseuran puheenjohtajana. 

Syksyllä 1905 Kirjarinta aloitti opiskelut Jyväskylän seminaarissa, mutta ryhtyi jo seuraavana keväänä sosialidemokraattien agitaattoriksi ja apulaispuoluesihteeriksi. Hän oli myös Suomen Sosialidemokraattisen Nuorisoliiton perustajajäsen ja ensimmäinen puheenjohtaja 1906–1907. Vuonna 1907 Kirjarinta jatkoi opintojaan ja oli perustamassa Jyväskylässä ilmestynyttä *[[Sorretun Voima]]a*, jonka päätoimittajana hän työskenteli vuoteen 1911 saakka. Kirjarinta hoiti myös vuoden ajan Jyväskylän työväenyhdistyksen puheenjohtajan tehtävää.

Kirjarinta valittiin kansanedustajaksi vuoden 1908 eduskuntavaaleissa. Tammikuussa 1909 sosialidemokraattien piirikokous vaati Kirjarinnan eroa, koska hän oli jättänyt väliin eduskunnan äänestyksen II luokan poistamisesta rautateiltä. Asiaa käsiteltiin puolueen sovinto-oikeudessa ja Kirjarinta sai pysyä kansanedustajan tehtävässään. Vuonna 1910 hän sai kuuden kuukauden vankeustuomion majesteettirikoksesta  yleisvaltakunnallisesta lainsäädäntöä kritisoineen artikkelinsa ”Valtiokaappaus röyhkeintä lajia” johdosta. Vapauduttuaan Vaasan lääninvankilasta Kirjarinta oli Sosialidemokraattisen Nuorisoliiton ja Suomen Työläisliiton sihteerinä, kunnes muutti Viipuriin vuonna 1912. Hän toimi muun muassa Viipurin sosialidemokraattisen kunnallisjärjestön puheenjohtajana ja työskenteli *[[Työ (1904)|Työn]]* toimittajana. 

Sisällissodan käynnistyttyä Kirjarinta nimitettiin punaisten hallintoon maaherran virkaa vastaavaan tehtävään Viipurin läänin lääninkomissarioksi. Hän toimi myös punaisten Karjalan rintaman esikuntapäällikkönä. Sodan loppuvaiheessa Kirjarinta pakeni Neuvosto-Venäjälle, jossa hän työskenteli aluksi opettajana Levassovassa ja myöhemmin 1930-luvulla fysiikan opettajana Leningradin suomalaisessa koulussa sekä Leningradin rautatieinstituutin sotilasaineiden opettajana. Kirjarinta vangittiin lokakuussa 1937 ja tuomittiin kuolemaan artikla 58:n nojalla. Hänet teloitettiin tammikuussa 1938.

## Perhe
Jalmari Kirjarinnan paettua Venäjälle hänen perheensä jäi Suomeen. 1920-luvun alussa Kirjarinta kävi puolisonsa kanssa kirjeenvaihtoa muun muassa amerikkalaisen toimittajan John Claytonin välityksellä. Heidän tyttärensä puoliso oli tunnettu kommunisti ja salakuljettaja Matti Ilonen.

## Lähteet
Hooftin tauti

**Hooftin tauti** on peittyvästi periytyvänä pidetty sairaus, joka aiheuttaa muun muassa fyysisen kehityksen viivästymistä, henkistä kehitysvammaisuutta ja verkkokalvorappeuman.

Belgialaiset tutkijat kuvasivat Hooftin taudin vuonna 1962 kahdella sisaruksella.  Se on äärimmäisen harvinainen.

## Lähteet
Erkki Partanen (kansanedustaja)

**Erkki Juhani Partanen** (2. helmikuuta 1944 Sortavalan maalaiskunta – 13. maaliskuuta 2010 Jyväskylä) oli suomalainen poliitikko ja ammattiyhdistysvaikuttaja, joka toimi SDP:n kansanedustajana vuosina 1995–1999.

## Elämä
Ammattikoulun käynyt Erkki J. Partanen työskenteli Enso-Gutzeitin Säynätsalon vaneritehtaalla korjausmiehenä 1961–1973 sekä Valmetin Rautpohjan tehtaalla asentajana 1973–1984 ja pääluottamusmiehenä 1985–1995. 

Partanen kuului Metallityöväen Liiton valtuustoon 1971-1995 ja oli sen varapuheenjohtaja 1990-1995. Lisäksi hän oli SAK:n valtuuston jäsen 1991-1995. Partanen valittiin kansanedustajaksi vuonna 1995. Hän putosi eduskunnassa seuraavissa vaaleissa. Partanen oli Jyväskylän kaupunginvaltuuston jäsen vuodesta 1993 lähtien. Hän kuului myös työntekijöiden edustajana Valmet Paperikoneet Oy:n hallitukseen 1988–1995.

Lempinimellä ”Valmetin Walesa” tunnettu Erkki J. Partanen asui Säynätsalossa. Hän kuoli 66-vuotiaana maaliskuussa 2010.

## Lähteet
Juha Karpio

**Juha Ilmari Karpio** (30. elokuuta 1938 Jyväskylä – 11. elokuuta 2018 Jyväskylä) oli suomalainen varatuomari ja Jyväskylän kihlakunnan henkikirjoittaja. Hän toimi kansanedustajana vuosina 1995–2003 kokoomuksen eduskuntaryhmässä ja kuului puolustus-, laki- ja valtiovarainvaliokuntiin. Hän oli kansanedustajana ensin Keski-Suomen läänin vaalipiiristä, sitten Keski-Suomen vaalipiiristä. Karpio toimi Jyväskylän kaupunginvaltuuston ja -hallituksen jäsenenä. Hän oli valtuuston puheenjohtaja vuosina 1992–1997. Hän toimi myös Suomen pankin tilintarkastajana. 

## Lähteet

## Aiheesta muualla
*
Holoprosenkefalia

**Holoprosenkefalia** on synnynnäinen aivovaurio, jonka aiheuttaa raskauden varhaisvaiheessa tapahtuva keskushermoston etuosien esiasteen, prosenkefalonin kehityksen häiriintyminen.

Jos holoprosenkefalia on vaikea, oireita saattavat olla mm. kasvojen vakavat epämuodostumat, haju- ja näköhermojen puuttuminen, yksisilmäisyys, silmien ja nenän puutteellinen kehitys sekä monesti kuolema pian syntymän jälkeen. Lievemmissäkin tapauksissa holoprosenkefalikko saattaa kärsiä vaikeista neurologisista oireista ja monivammaisuudesta sekä esimerkiksi epilepsiasta ja skolioosista. 

Holoprosenkefalia johtaa usein keskenmenoon. Elävinä syntyneistä lapsista siitä kärsii yksi noin 16&nbsp;000:sta. Äidin diabetes kasvattaa lapsen holoprosenkefaliariskiä.
Pegasus-luokan kantosiipialus

**Pegasus-luokka** oli Yhdysvaltain laivaston kantosiipinen ohjusveneluokka tai tarkemmin kantosiipialusluokka, johon kuului kuusi alusta:  ''USS Pegasus'', ''USS Hercules, ''USS Taurus'', ''USS Aquila'', ''USS Aries'' ja ''USS Gemini''. Alukset olivat palveluksessa vuodesta 1977 ja ne palvelivat aina vuoteen 1993 asti. Alusten tyyppimerkintänä oli PHM eli "Patrol, Hydrofoil, Missile". Alustyyppi kehitettiin ennen kaikkea Yhdysvaltoihin tehtävää huumeiden salakuljetusta vastaan.

## Suunnittelu
Yhdysvaltain laivaston eteläisen alueen komentaja vahvisti 1969 vaatimukset nopeille ohjuksin aseistetuille partioaluksille, joiden tuli kyetä torjumaan Välimeren alueella vastaavien alusten aiheuttama uhka. Vaatimukset laajenivat pian Naton merivoimien aseistamista suunnittelevan osastoon, jolloin niihin sisällytettiin Neuvostoliiton pinta-alusten torjuntakyky kaikilla Naton valvonnassa olevilla alueilla. Lopulta vuonna 1972 Yhdysvallat, Saksa ja Italia allekirjoittivat aiesopimuksen alusten suunnittelu- ja hankintakustannusten jakamisesta maiden kesken. Koska kyseessä oli kansainvälinen hanke päätettiin se toteuttaa metrijärjestelmää ja olemassa olevia komponentteja käyttäen. Vaatimuksina olleet suuri nopeus, merikelpoisuus ja raskas aseistus johtivat kantosiipialuksen suunnitteluun.

Suunnitteluvastuu annettiin Boeingille, joka oli samalla myös päätoimittaja. Naton mielenkiinto projektiin hiipui nopeasti, mihin ensisijaisena oli kustannusten nousu. Vuonna 1972 Yhdysvaltoja lukuun ottamatta muut osallistujat vetäytyivät projektista. Yhdysvaltain kongressi budjetoi kuuden aluksen hankinnan vuodelle 1975, mutta budjetin ylittäminen ja toteutusvaikeudet lähes peruuttivat projektin.

Amiraali Elmo Zumwelt aloitti PHM-projektin lisätäkseen laivaston pinta-alusten määrää kustannustehokkaasti. Projektissa olivat Yhdysvaltain laivaston lisäksi mukana Britannian Kuninkaallinen laivasto, Kanadan laivasto, Saksan Liittotasavallan laivasto sekä Italian laivasto ja sen tarkoituksena oli saada palveluskäyttöön kaikkiaan sata uutta alusta. Zumweltin jäätyä eläkkeelle laivasto siirsi pääosan projektiin sidotuista varoista raskaampien alusten kehittämiseen, mikä hidasti *USS Pegasuksen* valmistumista ja  muita aluksia ei edes aloitettu. Kongressi pakotti laivaston saattamaan tilauksen päätökseen, mutta muut osallistujat irtautuivat projektista sen vaikeuksien vuoksi.

## Lähteet
*
*

### Viitteet

## Aiheesta muualla

* Navysite.de PHM page
* Boeing page
* USS Aries PHM-5 Hydrofoil Memorial, Inc.
HPE

**HPE** voi tarkoittaa seuraavia:
* Holoprosenkefalia
* Herran Pyhä Ehtoollinen
* Hewlett Packard Enterprise (HPE), vuonna 2015 Hewlett-Packard -yhtiötä jaettaessa muodostettu, yritysten tietokonepalveluihin ja laitteistoihin keskittynyt yhdysvaltalainen suuryritys 

## Lähteet
Vankkamerihevonen

**Vankkamerihevonen** (*Hippocampus abdominalis*) tai **pullukkamerihevonen** on merihevonen, joka on tunnistettavissa muista *Hippocampus*-suvun lajeista turpean vatsansa ansiosta. Niitä tavataan Uuden-Seelannin ja Australian kaakkoisosien viileissä rannikkovesissä aina 100 metrin syvyyteen asti. Pullukkamerihevoset elävät monenlaisissa elinympäristöissä.
__NOTOC__
## Väritys ja koko

Vankkamerihevoset voivat olla ruskean, valkoisen, oranssin tai harmaan värisiä. Yleensä ruumiissa on myös tummia laikkuja. Ne kasvavat noin 18&nbsp;cm pitkiksi.

## Ravinto

Muiden putkisuukalojen tavoin vankkamerihevoset syövät pääasiassa pieniä keijustoon kuuluvia eläimiä.

## Lähteet

## Aiheesta muualla
*
* http://www.sealife.fi
Aarno Yrjö-Koskinen

**Aarno Armas Sakari Yrjö-Koskinen** (9. joulukuuta 1885 Helsinki – 8. kesäkuuta 1951 Helsinki) oli suomalainen vapaaherra, koulutukseltaan lakimies, lähettiläs ja toimi ulkoasiainministerinä.

Aarno Yrjö-Koskinen pääsi ylioppilaaksi 1904 ja valmistui filosofian kandidaatiksi 1908 ja lakitieteen kandidaatiksi 1913. Hän sai varatuomarin arvon 1915.

Vapaaherra Yrjö-Koskinen oli aluksi Suomen senaatin talousosaston palveluksessa kauppatoimituskunnassa. Hän siirtyi itsenäistyneen Suomen ulkoasiainministeriön palvelukseen toimien muun muassa vuodesta 1920 lähetystösihteerinä Suomen Pariisin lähetystössä Ranskassa, vuodesta 1923 ulkoasiainministeriön poliittisten ja kaupallisten asiain osaston itäisten valtioiden jaoston päällikkönä ja vuodesta 1927 ministeriön kansliapäällikkönä. Hän toimi lähettiläänä Moskovassa, Neuvostoliitossa 1. tammikuuta 1931 – 8. huhtikuuta 1940 aikana.

Yrjö-Koskinen oli Suomen edustajana Kansainliiton Eurooppaliiton tutkimuskomissionin istuntokautena 1931, Kansainliiton 12. yleiskokouksen ja yleiskokouksen yllmääräisenä istuntokautena Suomen valtuuskunnan puheenjohtajana 1932 sekä Suomen päävaltuutettuna Geneven aseistariisuntakonferenssissa 1932.

Kesken Neuvostoliiton kauden hän toimi Sunilan II hallituksessa ulkoasiainministerinä. Moskovan lähettiläänäolojaksoon sattuu muun muassa vuoden 1932 alussa solmittu Suomen ja Neuvostoliiton hyökkäämättömyyssopimus, jonka allekirjoittajana hän toimi. Hän oli lähettiläänä myös talvisodan sytyttyä ja toi lähetystönsä henkilökunnan vaikeuksien kautta Suomeen. Sen jälkeen hän siirtyi Turkkiin Suomen Ankaran lähetystön päälliköksi 20. elokuuta 1940 alkaen, jossa tehtävässä hän oli vuoteen 1950. Sen jälkeen hän toimi vielä Haagissa Alankomaissa.

Ansioistaan hän sai lähetystöneuvoksen arvon vuonna 1923 sekä erikoislähettilään ja täysivaltaisen ministerin arvon 2. tammikuuta 1928.

Hänen isänsä oli senaattori Yrjö Koskinen Yrjö-Koskinen ja isoisä suomalaisuusmies, senaattori Yrjö Sakari Yrjö-Koskinen.

## Lähteet

## Kirjallisuutta
* Holmberg, Håkon: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964.

## Aiheesta muualla
Johannes Leppänen

**Frans Johannes Leppänen** (s. 18. kesäkuuta 1949 Kannonkoski) on suomalainen agrologi ja entinen Suomen Keskustan kansanedustaja Keski-Suomen vaalipiiristä. Hän toimi kansanedustajana vuosina 1991–2003. Leppänen kuuluu Kannonkosken kunnanvaltuustoon, jonka puheenjohtajana hän aiemmin toimi.

Kansanedustajan toimiessaan Leppänen oli perustuslakivaliokunnan, suuren valiokunnan ja talousvaliokunnan jäsenenä sekä lakivaliokunnan ja eduskunnan palkkavaliokunnan varajäsenenä. 

Leppänen tuomittiin vuonna 1994 tuottamuksellisesta kätkemisrikoksesta 30 päiväsakkoon. Hän oli ostanut edellisenä kesänä varastetun perämoottorin tuttavansa pojalta.

Johannes Leppänen on uskonnolliselta vakaumukseltaan vanhoillislestadiolainen ja toimii liikkeessä puhujana eli saarnaajana. Johannes Leppänen on toiminut myös Suomen evankelis-luterilaisen kirkon kirkolliskokousedustajana.

## Lähteet

## Aiheesta muualla
*
David Belle

**David Belle** (s. 29. huhtikuuta 1973 Fécamp, Ranska) on ranskalainen parkour-lajin luoja ja näyttelijä.

## Elämä ja ura
Bellen isä oli palomies Raymond Belle. Hän oli saanut armeijassa Georges Hébert'n liikunnanfilosofiaan (*la Méthode Naturelle*) perustuvaa koulutusta, johon kuului muun muassa tasapainoilua, hyppimistä ja kiipeilyä luonnossa. Päämääränä oli saada ihmisestä kyvykäs liikkumaan kaikenlaisessa ympäristössä, ylittämään henkiset ja fyysiset esteet sekä kasvamaan itsevarmaksi käymällä harjoittelussa läpi erilaisia tunnetiloja, kuten pelkoa, rohkeutta ja uupumusta. Raymon Belle jatkoi metodien mukaista harjoittelua siviilielämässäkin ja valmensi David Belleä, joka kokeili lisäksi taistelulajeja ja telinevoimistelua varhaisessa teini-iässään.

Normandialaistaustaisen Bellen muutettua Pariisin esikaupunkiin Lissesiin hän alkoi soveltaa isältä saamiaan oppeja uudessa ympäristössään. Hänen ollessa 15-vuotias parkour oli saanut alkunsa, ja hän harrasti lajia ystäviensä, kuten Sébastien Foucanin kanssa. 1990-lopulla parkourista oli tullut laajasti suosittua ja medianäkyvää. Kun Foucan ja hänen seuraajansa alkoivat viedä lajia formalisoidumpaan ja tyylikeskeisempään suuntaan, pyrki Belle säilyttämään sen hébert'läisen olemuksen.

Media kiinnostui Bellestä, ja hänelle alettiin tarjota elokuvarooleja. Hänen mukaansa näyttelijänura ei ikinä ollut hänen tavoitteensa, mutta hän päätti tarttua tilaisuuteen. Vuonna 2004 hän näytteli ranskalaisessa toimintaelokuvassa ''Banlieue 13'', jossa oli kuvattuna lukuisia parkour-kohtauksia, kuten myös sen jatko-osassa ''Banlieue 13 – Ultimatum'' (2009). Alkuperäisestä *Banlieue 13:sta* tehtiin englanninkielinen versio ''Brick Mansions'' (2014), jossa Belle myös näytteli. Näyttelijärooliensa lisäksi Belle on ohjannut esimerkiksi elokuvien *[[Babylon A.D.]]* (2008) ja ''Prince of Persia'' (2010) parkour- ja taistelukohtausten koreografiaa.

## Osittainen filmografia

### Elokuvat

### Televisiosarjat

## Lähteet

## Aiheesta muualla

*
Why Can’t This Be Love

**Why Can’t This Be Love** on hard rock -yhtye Van Halenin single, joka julkaistiin vuonna 1986. Se on bändin ensimmäinen single David Lee Rothin korvanneen vokalistin Sammy Hagarin kanssa. Single ylsi Mainstream Rock Tracks -listan ykköseksi ja Billboard Hot 100 -listalla kolmanneksi, joten se sai paljon radiosoittoaikaa. Suomessa se nousi virallisen singlelistan sijalle 14.

Kappaleessa kosketinsoittimet saavat suurimman huomion. Pop -oritointuneessa kappaleessa  saatiin myös hyvin esiin Hagarin vahva lauluääni. Kappale auttoi muiden uusien single-levyjen (Dreams ja Love Walks In) kanssa Van Halenin seitsemännen studioalbumin 5150 nousemaan Billboard 200 -listan ykköseksi ensimmäistä kertaa Van Halenin historiassa. Albumi pysyi listan ykkösenä kolme viikkoa.

## Kokoonpano
* Sammy Hagar – laulu
* Eddie Van Halen – kitara, kosketinsoittimet
* Michael Anthony – basso
* Alex Van Halen – rummut

## Lähteet
Leonard Orban

**Leonard Orban** (s. 28. kesäkuuta 1961 Brașov) on romanialainen poliitikko, joka työskenteli Euroopan unionissa Barroson komissiossa monikielisyydestä vastaavana komissaarina. Tässä toimessa hän vastasi EU:n kielipolitiikasta. Hän oli Romanian ensimmäinen komissaari ja EU:n ensimmäinen pelkästään monikielisyyteen keskittyvä komissaari. Tehtävä alkoi 1. tammikuuta 2007 ja päättyi 31. lokakuuta 2009. Tekniikka- ja talous-taustainen Orban osallistui aktiivisesti Romanian EU:hun liittymiseen toimien aluksi apulais- ja lopuksi pääneuvottelijana.

Monikielisyydestä vastaavana komissaarina Orban johti myös EU:n laajaa tulkkaus-, käännös- ja julkaisutoimintaa kaikilla 23 virallisella kielellä.

Orban ei kuulu mihinkään poliittiseen puolueeseen, mutta kannattaa liberalismia. Hän kannattaa Romanian integroitumista EU:hun ja Sopimuksen Euroopan perustuslaista hyväksymistä sitä muokkaamatta.

## Lähteet

## Aiheesta muualla
* Virallinen EU:n sivu
Primal

**Primal** on skotlantilaisen NWOBHM/thrash metal -yhtye Holocaustin kymmenes studioalbumi. Se julkaistiin Edgy Recordsilla vuonna 2003.

## Kappaleet
#
#
#
#
#
#
#
#
#
#

## Kokoonpano
* John Mortimer – kitara, laulu
* John McCullim – kitara
* Bryan Bartley – bassokitara
* Ron Levine – rummut

## Aiheesta muualla
* 
*
Nemesios

**Nemesios Emesalainen** (n. 390) oli kristitty filosofi ja Emesan piispa Syyriassa.

Nemesios kirjoitti teoksen *De natura hominis* ("Ihmisluonnosta"). Hänen elämästään ei tiedätä juuri muuta, ja jopa hänen ajoituksensa on epävarma. Tekstinsisäinen todistusaineisto osoittaa apollinarismi-kiistan jälkeiseen aikaan ja ennen Eutykheen ja Nestorioksen nimiin liittyviä kiistoja, toisin sanoen 300-luvun loppupuolelle.

Nemesioksen teos on mielenkiintoinen yritys koostaa antropologinen järjestelmä kristillisen filosofian näkökulmasta. Mooses ja Paavali esitetään vieri vieressä Aristoteleen ja Menandroksen kanssa, ja teos kallistuu platonilaisiin oppeihin muun muassa sielun ennaltaolemisen ja metempsykoosin suhteen. Fysiologisissa kysymyksissä Nemesios seuraa Aristotelesta ja Galenosta. Kaiken kaikkiaan teos on osoitus kristinuskon ja hellenismin yhtäaikaisesta vaikutuksesta 300-luvulla. Johannes Damaskolainen, Albert Suuri ja Tuomas Akvinolainen pitivät Nemesiosta suuressa arvossa ja uskoivat hänen teoksensa olevan Gregorios Nyssalaisen kirjoittama, sillä heidän kirjoituksillaan on paljon yhteistä.

## Lähteet
Rengaskromosomi

**Rengaskromosomi** on kromosomi, jonka päät ovat liimautuneet toisiinsa, jolloin kromosomipari on muodoltaan rengasmainen. Tämä kromosomimutaatio saattaa ilmetä missä kromosomiparissa tahansa. 

Rengaskromosomit aiheuttavat ihmisellä erilaisia oireita, koska sekä pitkän että lyhyen varren päässä on häviämä ja tärkeää perimäainesta saattaa puuttua. Tämä saattaa johtaa mm. epileptisyyteen, erilaisiin epämuodostumiin ja kehitysvammaan. 

Erään vuonna 1975 julkaistun tutkimuksen mukaan yhdellä noin 50&nbsp;000 sikiöstä on rengaskromosomi.

## Lähteet